Podcast van die week | Jacqueline Novogratz | Stellenbosch Gemeente
Ek dink dis veilig om te sê dat die Covid-19 pandemie nuwe vrae na die oppervlak gebring het oor elke denkbare tema. Dis waarskynlik ook eerlik om te sê dat dit net gebeur het omdat soveel dinge wat tot nou toe onder die oppervlak van ons kollektiewe bewussyn verskans was, ontbloot is. In hierdie podcast konfronteer Jaqueline Novogratz sommige van hierdie realiteite op 'n verfrissende, innoverende wyse. Sy is al die laaste 30 jaar betrokke by – wat die beste beskryf kan word as – "human-centered capitalism", en sal jou verbeelding oopbreek vir 'n nuwe perspektief op die uitdaging van sosiale transformasie. Hierdie podcast bied nie net 'n nuwe verbeelding aan almal wat kapitalisme wil aanwend tot die "common good" nie, maar ook 'n nuwe perspektief aan elkeen wat anders wil kyk na die uitdagings en geleenthede van ons wêreld, na armoede, en na ons roeping om hoop te bring.